**Раздел 3**

**ПРОЕКТ НА ДОГОВОР**

Днес .................. 2019 г, в гр. Панагюрище между

**ОБЩИНА ПАНАГЮРИЩЕ**, със седалище и адрес на управление: гр. Панагюрище, пл. „20 - Април" №13, ЕИК 000351743, представлявана от Никола Иванов Белишки - Кмет на Община Панагюрище, Цветана Якова Якова – началник отдел „ФСДБ“ и главен счетоводител, наричана по-долу за краткост **ВЪЗЛОЖИТЕЛ**

и

………………………………………., ЕИК/БУЛСТАТ/ЕГН ..................…………, със седалище и адрес на управление …….………….............., представляван/о/ от …............……………………….., наричан/о/ по-нататък в договора накратко ИЗПЪЛНИТЕЛ,

в съответствие с резултатите от проведеното публично състезание за възлагане на обществена поръчка с № в РОП:........................... и съгласно Заповед № ………… от ………………… г. на Кмета на Община Панагюрище за определяне на изпълнител и на основание чл. 112 от ЗОП, се сключи настоящият договор, с който страните се споразумяха за следното:,

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯ приема да изпълнява строителен надзор и координатор по безопасност и здраве по изискванията на Закона за устройство на територията (ЗУТ), да изготви технически паспорт на строежа съгласно Наредба № 5/28.12.2006 г., както и да контролира, отчита и удостоверява вида, количествата и стойността на извършените СМР на обект: ***„Водоснабдяване на град Панагюрище от тръбни кладенци при с. Злокучене – реконструкция на водопровода от ОШ „Бошуля“ до ПС III подем“ за: Участък 1 от ОШ/ПС Бошуля/ до т.42 и Участък 2 от ШВ 3 до ЧР на ПС III“***, съгласно Техническата спецификация на Възложителя (Приложение № 1), Техническо и Ценово предложение на Изпълнителя (Приложение № 2 и Приложение № 3) - неразделна част от настоящия договор и действащото законодателство.

Чл. 2. ИЗПЪЛНИТЕЛЯТ постоянно упражнява дейността предмет на договора на строежа по време на изпълнението на СМР и обезпечава присъствието на съответните квалифицирани специалисти, регламентирани съгласно чл. 167, ал. 1, ал. 2 и ал. 3 от ЗУТ.

**II. СРОК НА ДЕЙСТВИЕ**

Чл. 3. Срокът на настоящия договор е до издаване на разрешение за ползване на обекта, като цяло, а отговорностите по договора са съгласно чл. 168 ал. 7 от ЗУТ до изтичане на гаранционните срокове за съответните видове СМР определени от чл. 20 от Наредба №2, ДВ 72/15.08.03 и включва:

1. Времетраенето на изпълнение на строителен надзор (СН) и упражняване на контрол по изпълнените строително-монтажни работи – до получаване разрешение за ползване.

2. Срок за отговорностите по чл. 168 ал. 7 от ЗУТ до изтичане на гаранционните срокове за съответните видове СМР

**III. ЦЕНА, УСЛОВИЯ НА ПЛАЩАНЕ И ФИНАНСИРАНЕ**

Чл. 4. (1) Цената за изпълнение на дейностите, предмет на договора е в размер на ……………. % (словом……..процента) от стойността на СМР без ДДС, но не повече от …………………( ….словом…..) лв. без ДДС.

(2) Цената не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени.

Чл.5 (1) Плащането на договорената сума се извършва, както следва:

1. Междинни плащания: Междинните плащания се правят докато общата им сума достигне 80% (осемдесет процента) от цената на договора. Междинните плащания към Изпълнителят не могат да надвишават ……………% (…………….. процента) от сумата на изпълненото и отчетено строителство за конкретния период.

2. Окончателно плащане: Окончателното плащане е в размер до остатъка от стойността по договора (след отчитане на плащанията по т.1) и се извършва след представяне на технически паспорт на строежите съгласно изискванията на ЗУТ и Наредба № 5/28.12.2006 г. за техническите паспорти на строежите, окончателен доклад, подписан Констативен акт 15 и оригинална фактура от страна на Изпълнителя.

(2) Дължимите плащания се извършват от ВЪЗЛОЖИТЕЛЯ в лева (BGN), по банков път, в 30 дневен срок от датата на представяне на фактурите.

(3) Финансирането на дейностите по настоящия договор е със средства, предоставени от МРРБ, като изпълнението е под условие и зависи от получаването на целево финансиране от МРРБ по силата на споразумение, сключено между Община Панагюрище и министерството

**IV. ГАРАНЦИЯ ЗА ИЗПЪЛНЕНИЕ И ГАРАНЦИОННИ СРОКОВЕ**

Чл. 6. (1) Изпълнителят гарантира изпълнението на произтичащите от настоящия договор свои задължения с гаранция за добро изпълнение в размер на ....................лв. /.........словом/ - 3 % /три процента/ от стойността на обществената поръчка в лв. без ДДС. Паричната сума се внася по сметка на ВЪЗЛОЖИТЕЛЯ:

Банка:

IBAN:

BIC:

(2) Гаранцията се представя под формата на[[1]](#footnote-1):

а. парична сума, внесена по сметката на община Панагюрище;

б. банкова гаранция. В случай, че се представя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 60 календарни дни, след крайния срок на договора;

в. застраховка, която обезпечава изпълнението чрез покритие на отговорността на изпълнителя. Възложителят следва да бъде посочен като трето ползващо се лице по тази застраховка. Застраховката не може да бъде използвана за обезпечение на отговорността на изпълнителя по друг договор. Застраховката следва да е със срок на валидност минимум 60 календарни дни, след крайния срок на договора;

(3) Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение или на застраховката, същата да се продължи, съобразно удължаване на времетраенето на договора при условията на настоящия договор.

(4) Възложителят може да задържи и/или усвои гаранцията за изпълнение или част от нея в случай на едно /няколко неизпълнения на задължения по договора.

(5) Възложителят освобождава гаранцията за изпълнение на договора, както следва:

1. 80 (осемдесет) % от стойността на гаранцията в 60 /шестдесет/ дневен срок след констатиране от страна на Възложителя на пълно, точно и добро изпълнение и представяне и издадено Разрешение за въвеждане на обекта в експлоатация.

2. 20 % от стойността на гаранцията в 30 /тридесет/ дневен срок след изтичане на срока по чл. 3, т. 2 от договора.

(6) Възложителят освобождава гаранцията за изпълнение, без да дължи лихви за периода, през който средствата са престояли законно при него.

(7) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7. ИЗПЪЛНИТЕЛЯТ има право:

1. Да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга. [*Възражения срещу предписанията на ИЗПЪЛНИТЕЛЯ по строителния надзор, могат да се правят в 3-дневен срок пред органите на Дирекцията за национален строителен контрол, като до произнасянето им строителството се спира.*]

1. Да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. [*При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК*.]
2. Да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ.

4. да получи дължимото възнаграждение по определения в настоящия договор начин и размер.

5. да иска от ВЪЗЛОЖИТЕЛЯ необходимото съдействие за осъществяване предмета на договора.

6. да заменя член от екипа от правоспособни физически лица, чрез които изпълнява задълженията си по договора, при обективна невъзможност същите да изпълняват задълженията си, като предложи други лица от списъка по чл. 167, ал. 2, т. 3 от ЗУТ

Чл. 8. ИЗПЪЛНИТЕЛЯТ се задължава да:

1. упражнява непрекъснат строителен надзор по смисъла на чл. 168 от ЗУТ, чрез специалистите по съответните части, включени в списъка на правоспособните физически лица върху изпълнението на СМР и съответствието на извършващото се строителство със законовите изисквания; строителните правила и нормативи; техническите, технологичните, санитарно-хигиенните, екологичните, и противопожарните изисквания; предвижданията на инвестиционния проект, договора за строителните работи.

2. осигури достатъчен брой експерти за упражняване на строителен надзор;

3. отговаря за законосъобразното започване, изпълнение и завършване на строежа;

4. контролира, отчита и удостоверява вида, количествата и стойността на извършените СМР на обекта, проверява съответствието и подписва количествените сметки представени от Изпълнителя за извършените СМР и подробните количествени сметки и осигурява предаването им на Възложителя;

5. отговаря за качественото изпълнение на строежа, съгласно одобрените инвестиционни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред

1. осъществява контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;

7. отговаря за правилното водене на Заповедната книга на строежа;

8. представя на Възложителя ежемесечни отчети и окончателен отчет за извършения строителен надзор по време на изпълнение на строително – монтажните работи, съдържащ: списък на основните дейности (видове работи) от строежа, за които е упражнен текущ строителен надзор, съставените документи (актове), както и информация за възникнали проблеми (ако има такива) и съответно приложените и/или необходими мерки за решаването им.

9. упражнява функциите на Координатор по безопасност и здраве от името на Възложителя, осигурява спазването на условията за безопасност на труда съобразно Закона за здравословни и безопасни условия на труд, НАРЕДБА № 2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи и останалите нормативни актове, уреждащи тази материя;

10. осъществява контрол по опазване на околната среда по време на изпълнение на строително-монтажните дейности в съответствие със Закона за опазване на околната среда и Закона за управление на отпадъците и наредбите към тях;

11. контролира съответствието на влаганите материали и продукти с изискванията на Наредбата за съществените изисквания и оценяване на съответствието на строителните продукти. Изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ

12. осигурява предприемането на всички необходими мерки с цел недопускане на увреждане на трети лица и имоти вследствие на строителството;

13. осигурява присъствието на авторския надзор по съответните части на техническия проект на обекта по време на изпълнение на строително-монтажните дейности;

14. дава инструкции за точно и качествено изпълнение на строително-монтажните дейности и взимане на решения по технически въпроси, които не променят техническия проект;

15. отговаря за спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ.

16. обсъжда с изпълнителите на проектирането и строително-монтажните дейности възникналите проблеми във връзка със СМР и информира Възложителя и ДНСК за всяко нарушение на строителните нормативни разпоредби в тридневен срок след нарушението;

17. изпълнява необходимите действия на местообекта за откриване на строителната площадка;

18. преди да разреши изпълнението на строителните работи, извършва проверка и установява съответствието на строежа с одобрения проект и разрешението за строеж;

19. информира Възложителя за всички недостатъци и потенциални проблеми, идентифицирани при изработването на техническата документация по проекта;

20. изгражда качествена система за контрол и на тази база прави преоценка на плана на строителя за осигуряване на качество;

21. съгласува работната програма на строителя и методите за изпълнение на работите;

22. проверява и одобрява плана за безопасност на строителя;

23. инспектира строителните работи и проверява дали изпълнението отговаря на спецификациите и проектната техническа документация;

24. осъществява мониторинг на прогреса на работите чрез сравняване на актуалния прогрес с одобрената програма и ако работите изостават от програмата, изисква от строителя да предприеме съответните мерки за подобряване на работния прогрес;

25. провежда регулярни срещи за напредъка на работите, включително и финансовия, води протоколи на обсъжданията и изготвя месечни отчети за прогреса на работите;

26. предприема възможните действия за защита на интересите на Възложителя и в управлението на всички неблагоприятни събития или обстоятелства, които могат да възникнат, по такъв начин, че да сведе до минимум появата на непредвидени разходи и прекъсване или забавяне на напредъка на работите;

27. при промяна на напредъка на работите, който води до натрупване на закъснение, изисква от строителя да преработи работната програма и да обезпечи новата програма с необходимите ресурси, за да завърши работите в първоначално уговорения срок за приключване на строителството;

28. следи и контролира качеството на работата на строителя и верността на резултатите от изпитванията за контрол на качеството;

29. изготвя всякакви промени, отнасящи се до количеството работи и периода за завършването им, ако са необходими за мястото, като получи одобрението на Възложителя преди това, в случай че промените засягат стойността на договора и/или периода за завършване на работите;

30. издава инструкции за отстраняване/ поправка на всички работи, които не отговарят на изискванията;

31. изисква изготвянето на екзекутивната документация и другата техническа документация по изпълнение на строително-монтажните дейности от Изпълнителя в предвидените от закона случаи;

32. подписва съвместно с Изпълнителите на проектирането и строително-монтажните дейности изготвената екзекутивна документация и я представя на съответните органи съгласно чл. 175 и следващите от ЗУТ;

33. внася екзекутивната документация за безсрочно съхранение на органа, издал разрешението за строеж и в Агенцията по кадастъра в необходимия обем;

34. След приключване на СМР, да изготви и подпише окончателен доклад по чл. 168, ал. 6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството. Доклада се представя в 3 (три) оригинала на хартиен и в 2 (два) екземпляра на електронен носител;

35. участва при съставянето констативния акт по чл. 176, ал. 1 от ЗУТ, след завършване на строително-монтажните работи, съвместно с Възложителя и Изпълнителите на проектирането и строително-монтажните дейности, който удостоверява, че строежът е изпълнен съобразно одобрените проекти, заверената екзекутивна документация, изискванията към строежа и условията на сключения договор. С този акт се извършва предаването на строежа от Изпълнителя на строително-монтажните дейности на Възложителя;

36. В срок до 7 (*седем*) дни след приключване на СМР на Обекта, ИЗПЪЛНИТЕЛЯТ се задължава да изготви и Техническия паспорт на строежа по чл. 176 ,,б”, ал. 2 от ЗУТ и Наредба №5/ 28.12.2006 г. за техническите паспорти на строежите. Техническия паспорт за строежа се представя в 3 (три) оригинала на хартиен и в 2 (два) екземпляра на електронен носител;

37. извърши от името на ВЪЗЛОЖИТЕЛЯ необходимите действия за въвеждане на Обекта в експлоатация до получаване на [*разрешение за ползване или удостоверение за въвеждане в експлоатация, в зависимост от категорията*]

38. сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за конкретния строеж за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството;

39. В срок до 7 (*седем*) дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на Обекта.

40. При проверки на място от страна на ВЪЗЛОЖИТЕЛЯ, МРРБ и други национални контролни органи ИЗПЪЛНИТЕЛЯТ се задължава да съдейства, осигури присъствието на свой представител, както и да осигури достъп до помещения и преглед на документи, свързани с изпълнението на възложените дейности.

41. да изпълнява и други задължения, произтичащи от приложимото българско законодателство и сключения договор за безвъзмездна финансова помощ с МРРБ.

42. Да сключи договори за подизпълнение с посочените в офертата му подизпълнители в срок от 7 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

43. В срок от 3 дни след сключване на допълнително споразумение за замяна на посочен в офертата подизпълнител ИЗПЪЛНИТЕЛЯТ е длъжен да изпрати допълнителното споразумение на възложителя, заедно с доказателствата, че са изпълнени условията на чл. 66, ал. 2 и 11 ЗОП.

44. извършва всяка друга дейност необходима за точното и качествено извършване на строителния надзор в обекта, съобразно нормативните изисквания.

45. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти

Чл. 9. ВЪЗЛОЖИТЕЛЯТ се задължава:

1. да предостави на ИЗПЪЛНИТЕЛЯ всички необходими документи за правилното изпълнение на поетите с настоящия договор задължения;

2. да осигури на ИЗПЪЛНИТЕЛЯ постоянен достъп до обекта.

3. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи;

4. да оказва административно съдействие при необходимост за изпълнение предмета на Договора;

5. да заплати в договорените срокове и при условията на договора дължимите суми на ИЗПЪЛНИТЕЛЯ.

1. да подписва всички актове, протоколи и други документи необходими за удостоверяване на изпълнените СМР и за въвеждане на Обекта в експлоатация;
2. да заплаща дължимите административни такси за издаване на писмени становищаот специализираните контролни органи относно законосъобразното изпълнение на строежа.

Чл. 10. ВЪЗЛОЖИТЕЛЯТ има право:

1. да извършва по всяко време проверки на ИЗПЪЛНИТЕЛЯ по изпълнение на този Договор, както и да иска от ИЗПЪЛНИТЕЛЯ информация относно извършваните СМР, касаеща осъществявания строителен надзор, без с това да пречи на оперативната му дейност.
2. при необходимост да изисква от ИЗПЪЛНИТЕЛЯ писмена информация за извършените [*извършването на*] на строителните работи в Обекта;
3. при констатирано неизпълнение и/или нарушение на задълженията по договора, недостатъчна квалификация и компетентност ВЪЗЛОЖИТЕЛЯТ има право да поиска замяна на член от екипа с друг.

**VI. НЕИЗПЪЛНЕНИЕ. ОТГОВОРНОСТ**

Чл. 11. При неизпълнение на задълженията по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

Чл. 12. При пропуски и вреди, причинени от ИЗПЪЛНИТЕЛЯ, при или по повод изпълнение на задълженията му в раздел IV от настоящия договор, които са установени в процеса на изпълнение на договора, ВЪЗЛОЖИТЕЛЯТ намалява договорената сума до 20% от договореното възнаграждение.

Чл. 13. ИЗПЪЛНИТЕЛЯТ носи отговорност за щети, нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срок не по-малък от гаранционните срокове в строителството.

Чл. 14. Дължимата неустойка не лишава ВЪЗЛОЖИТЕЛЯ от възможността да търси и обезщетение за вреди надхвърлящи размера на застраховката.

Чл. 15. При забавено плащане, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0.2% на ден, но не повече от 10% от стойността на забавеното плащане.

**VII. ПРЕКРАТЯВАНЕ НА ДОГОВОРА**

Чл. 16. (1) Действието на този договор се прекратява:

1. с изпълнението на всички задължения на страните;

2. по взаимно съгласие между страните, изразено в писмена форма;

3. при настъпване на обективна невъзможност за изпълнение на възложената работа;

4. с едностранно писмено предизвестие.

5. при спиране на строителството с акт съгласно чл. 7, ал. 10 от Наредба 3/2003 за повече от 18 месеца.

(2) В случаите по ал. 1, т. 2 и т. 3 ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

(4) когато е необходимо съществено изменение на поръчката, което не позволява договорът да бъде изменен на основание чл. 116, ал. 1 ЗОП;

(5) когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 ЗОП, въз основа на които е следвало да бъде отстранен от процедурата;

(6) В случаите по ал. 5, възложителят не дължи обезщетение за претърпените вреди от прекратяването на договора или рамковото споразумение.

(7) Възложителят има право да прекрати без предизвестие договор за обществена поръчка при възникване на обстоятелствата по ал. 5.

Чл. 17. Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети с подписан приемо-предавателен протокол за действително изпълнени работи.

Чл. 18. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**VIII. НЕПРЕДВИДЕНИ И ИЗКЛЮЧИТЕЛНИ ОБСТОЯТЕЛСТВА**

Чл. 19. Страните се освобождават от отговорност за неизпълнение на задълженията по настоящия договор, ако това се явява последица от появата на непредвидени и изключителни обстоятелства по смисъла на Закона за обществените поръчки, и ако тези обстоятелства, непосредствено са повлияли на изпълнението на настоящия договор.

Чл. 20. (1) Страната, която се намира в невъзможност да изпълнява задълженията си по този договор поради изключителни обстоятелства, е длъжна незабавно:

а) да уведоми писмено другата страна в срок от 3 /три/ дни за: настъпилото събитие, което причинява неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

б) да положи всички разумни усилия, за да избегне, отстрани или ограничи до минимум понесените вреди и загуби.

(2) Докато трае изключителното обстоятелство, изпълнението на задължението се спира.

Чл. 21. Не може да се позовава на изключителни или непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

Чл. 22. Липсата на парични средства не представлява „непредвидено обстоятелство".

Чл. 23. Определено събитие не може да се квалифицира като „непредвидено обстоятелство", ако:

а) ефектът от това събитие е могъл да се избегне, ако която и да е от страните е изпълнявала добросъвестно задълженията си по този договор;

б) ефектът от това събитие е могъл да бъде избегнат или намален с полагането на всички разумни грижи.

**ІХ. ЗАКЛЮЧИТЕЛНИ РАЗПОРЕДБИ**

Чл. 25. (1) Изпълнителят и Възложителят приемат за конфиденциална всяка информация, получена при и/или по повод изпълнението на договора.

(2) Изпълнителят няма право без предварителното писмено съгласие на Възложителя да разкрива пред когото и да е, освен пред своите служители, по какъвто и да е начин и под каквато и да е форма информация относно договора или част от него, както и всяка друга информация, свързана с изпълнението му. Разкриването на информация пред служител на Изпълнителя се осъществява само в необходимата степен за целите на изпълнението на договора.

(3) Възложителят гарантира конфиденциалност при използването на предоставени от Изпълнителя документи и материали по договора, като не ги предоставя на трети лица.

Чл. 26. Всички съобщения, предизвестия и нареждания, свързани с изпълнението на този договор и разменяни между Възложителя и Изпълнителя, са валидни, когато са изпратени по пощата /с обратна разписка/, по факс, по електронна поща (e-mail), предадени чрез куриер срещу подпис на приемащата страна или предадени от представител на изпращащата страна и приети срещу подпис от представител на приемащата страна.

Чл. 27. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл. 28. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

Чл. 29. За неуредените в настоящия договор въпроси се прилагат разпоредбите на действащото българско законодателство.

Чл. 30. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 116, ал. 1, т. 4 от ЗОП.

Чл. 31. ВЪЗЛОЖИТЕЛЯТ и ИЗПЪЛНИТЕЛЯТ определят следните: адреси за кореспонденция, отговорни лица и банкови сметки, свързани с изпълнението на настоящия договор:

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **ОБЩИНА ПАНАГЮРИЩЕ** | **....................................** |
| Адрес за кореспонденция: | Адрес за кореспонденция: |
| гр. Панагюрище, ПК **4500** | .................................................... |
| **пл. 20-ти април 13** | ..................................................... |
| тел.: **0357 60041** | тел.: ............................................. |
| факс: **0357 63068** | факс: .............................................. |
| e-mail: [obstina@abv.bg](mailto:obstina@abv.bg)**;**  [oba.panagyurishte@gmail.com](mailto:oba.panagyurishte@gmail.com) | e-mail: ............................................. |
|  |  |
|  |  |
| Банкова сметка, от която ще се извършват плащанията по договора: | Банкова сметка, по която ще се извършват плащанията по договора: |
| IBAN: ...................................................... | IBAN: ................................................... |
| BIC: ......................................................... | BIC: ....................................................... |
| Банка: .................................................... | Банка: ..................................................... |
|  |  |

При промяна на данните, посочени по-горе, всяка от страните е длъжна да уведоми другата в седемдневен срок от настъпване на промяната.

Неразделна част от настоящия договор са следните приложения:

1. Техническа спецификация на Възложителя;

2. Техническо предложение на Изпълнителя;

3. Ценово предложение на Изпълнителя;

Настоящият договор се подписа в 4 еднообразни оригинални екземпляра, три за Възложителя и един за Изпълнителя.

**ЗА ВЪЗЛОЖИТЕЛЯ, ЗА ИЗПЪЛНИТЕЛЯ,**

**Никола Иванов Белишки**

*КМЕТ НА ОБЩИНА ПАНАГЮРИЩЕ*

**Цветана Якова Якова**

*ГЛАВЕН СЧЕТОВОДИТЕЛ*

1. Оставя се вярното [↑](#footnote-ref-1)